Райнер Мария Рилке
По пътя към нощта мечтая…

Превод от немски: Стоян Бакърджиев, 1979

chitanka.info

По пътя към нощта мечтая

сънят да ме възнагради,

с целувка в тихата ми стая

челото ми да разхлади.

Копнея по звездите бистри.

Денят е малък, а нощта

огромна, с граници сребристи

На приказка прилича тя.

1896

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.